[pic] | EUROOPA ÜHENDUSTE KOMISJON |

Brüssel 7.8.2006

KOM(2006) 437 lõplik

KOMISJONI TEATIS EUROOPA PARLAMENDILE, NÕUKOGULE NING EUROOPA MAJANDUS- JA SOTSIAALKOMITEELE

Igakülgse ja ühtse ELi kuritegevuse ja kriminaalasjades õigusemõistmise näitajate hindamise strateegia väljatöötamine: ELi tegevuskava 2006–2010

SISSEJUHATUS

1. ÜLESANNE

Käesoleva teatise ülesanne on kavandada ühtne raamistik, mille alusel peamiselt Euroopa Komisjoni meetmete abil, liikmesriikide esindajate toel ning asjaomaste ELi ja rahvusvaheliste organisatsioonidega kooskõlastamisel teel[i] töötatakse Euroopa Liidu tasandil välja kuritegevust[ii] (sealhulgas ohvristamine) ja kriminaalasjades õigusemõistmist[iii] kajastav statistiline teave.

Teatis sisaldab tegevuskava, milles on määratletud raamistik ja peamised meetmed järgmiseks viieks aastaks. Komisjoni otsusega luuakse kõigi liikmesriikide esindajatest koosnev eksperdirühm, kes aitab komisjonil rakendada tegevuskava osas, mis on seotud poliitilise vajaduse kindlaksmääramist kuritegevuse ja kriminaalasjades õigusemõistmise andmete järele ELi tasandil;[iv] nimetatud otsus on lisatud käesolevale teatisele. Lisaks uuritakse Euroopa statistikasüsteemi (ESS) raames võimalust moodustada 2006. aastal kõigi liikmesriikide esindajatest rühm, kes tegeleks kuritegevuse ja kriminaalasjades õigusemõistmise statistika väljatöötamisega.[v]

2. POLIITILISED KOHUSTUSED

Liikmesriigid ja Euroopa Komisjon on kuritegevuse ja kriminaalasjades õigusemõistmise statistika väljatöötamise vajadust juba ammu tunnistanud. Juba aastatuhandevahetuse organiseeritud kuritegevuse vastases strateegias[vi] soovitati välja töötada kuritegevuse statistika. Aastatuhandevahetuse strateegia vahehindamisaruandes[vii] kutsuti komisjoni üles algatama uurimust organiseeritud kuritegevuse statistika kohta ja esitama ettepanekut uurimis-, dokumendi- ja statistikavõrgustiku loomiseks.

Dublini deklaratsioonis[viii] on soovitatud, et „tuleks välja arendada Euroopa kuritegevuse statistika terviklik süsteem ja koostada ELi kuritegevuse statistika kooskõlastatud strateegia” ning märgitud, et „Strateegia eesmärk peaks olema tagada selline teave, mis on vajalik arengutendentside analüüsimiseks, riskide hindamiseks, meetmete ja võrdlusuuringu tulemuste hindamiseks”, mida toetab kuritegevuse eksperdirühma ja ELi kriminaalpreventsiooni võrgustiku panus.

Haagi programmis,[ix] milles kavandati järgmise viie aasta arengusuunad vabaduse, turvalisuse ja õiguse valdkonnas, tervitati „komisjoni algatust luua Euroopa vahendid kuritegevust ja ohvristamist ja nende vastavaid suundumusi käsitleva teabe kogumiseks, analüüsimiseks ja võrdlemiseks, kasutades kokkulepitud näitajatena siseriiklikke statistikaid ja muid teabeallikaid.” Käesolevat komisjoni teatist on nimetatud nõukogu ja komisjoni tegevuskavas Haagi programmi rakendamiseks[x].

3. PRAEGUNE OLUKORD JA TULEVASE MEETME VAJADUS

Euroopa Komisjon on alates 2004. aasta algusest eraldanud inimressursse ja rahalisi vahendeid, et teha ettevalmistusi, parandada komisjonisisest kooskõlastamist ja luua asjaomaste isikutega mitteametlikud struktuurid ning konsulteerida asjaomastes valdkondades mitteametlikult liikmesriikide esindajatega. Komisjon on teadmiste kogumiseks kõnealuses valdkonnas rahastanud ka mitmeid teadusprojekte[xi] ja kitsamaid uurimusi[xii] ning loonud selle valdkonna eriteadmistega teadlaste võrgustiku. Vabaduse, turvalisuse ja õiguse valdkonnas on organiseeritud kuritegevuse ennetamise foorumi[xiii] raames korraldatud mitmeid kohtumisi, et konsulteerida ulatuslikumalt liikmesriikidega. Mitmed teised ELi ja rahvusvahelised organisatsioonid on asunud tõhusamalt välja töötama kõnealust statistikat.[xiv]

Ühenduse statistika esitamist reguleerivad nõukogu määruses ühenduse statistika kohta[xv] sätestatud eeskirjad ja ühenduse statistika loomisele suunatud meetmed viiakse ellu vastavalt ühenduse statistikaprogrammile ja iga-aastastele programmidele[xvi], mis järgivad Euroopa statistika tegevusjuhises[xvii] sätestatud põhimõtteid. Arvestatakse ka olulisi andmekaitse ja konfidentsiaalsuse küsimusi. Kõnealuse raamistiku raames on kuritegevuse ja kriminaalasjades õigusemõistmise statistika alates 2005. aastast hõlmatud iga-aastasesse tööprogrammi ning Eurostat on andnud korrapäraselt nõu Euroopa statistikasüsteemi struktuuris.

Tegevuskava on seega välja töötatud kõnealuseid kogemusi ja saavutusi arvesse võttes.

4. EESMÄRGID

Üks peamisi puudujääke õiguse, vabaduse ja turvalisuse valdkonnas on siiani usaldusväärse ja võrreldava[xviii] statistilise teabe puudumine. Kvantitatiivne teave kuritegevuse ja terrorismi ning nende probleemidega võitlemiseks liikmesriikides ja ELi tasandil võetud meetmete arengutendentside ja tasemete ning struktuuri kohta ja võimaluse korral rahvusvahelised võrdlused on olulised kuritegevuse ja terrorismi ennetamise ja nende vastase võitluse tõhusa ja tulemusliku poliitika teadmusliku süsteemi väljatöötamiseks. Arvestades rahaliste vahendite kasvu alates 2007. aastast, on ilmne, et teadmiste puudumisega selles valdkonnas tuleb tegeleda ühtsel ning igakülgsel viisil.

Eri eksperdirühmad ja organisatsioonid koguvad olemasolevat riikide statistikat ja püüavad võrrelda tasemeid ning arengutendentse. Riikide statistika erineb siiski nii paljude näitajate poolest, et riikidevahelisi võrdlusi on peaaegu võimatu teha isegi vaatamata näitajate võrreldavuse tagamiseks tehtud jõupingutustele. Tegevuskavas sätestatud meetmed tuginevad seetõttu lähimuspõhimõttele. Sarnaselt paljudele teistele poliitikavaldkondadele on peamised asjaosalised üksmeelselt nõus vajadusega töötada välja raamistik võrreldava statistika esitamiseks ELi tasandil, mis põhineks ühtlustatud mõistetel ja kogumismeetoditel.

Eesmärk on seega töötada välja statistika, mis võimaldab pikemas perspektiivis kuritegevuse struktuuri, tasemete ja arengutendentside ning kriminaalasjades õigusemõistmise meetmete võrdlemist liikmesriikide endi ja nende piirkondade vahel. Riigi ja piirkondliku statistika ELi raames võrreldavaks muutmise ülesannet võib püüda täita, kasutades ära komisjoni rolli töötada ühenduse statistika jaoks välja ühtlustatud metoodika ja andmete kogumise meetod. Kasutatakse kahte paralleelset lähenemisviisi. Lühiajalises perspektiivis kogutakse olemasolevaid riigisiseseid andmeid ja hinnatakse nende kvaliteeti, et koostada esialgne ühenduse statistika kuritegevuse ja kriminaalasjades õigusemõistmise kohta. Suuremaid jõupingutusi tehakse siiski selleks, et töötada välja tegevuskavas sätestatud mitmesuguste meetodite abil ELi tasandil tõeliselt võrreldav statistika.

5. EKSPERDIRÜHM KURITEGEVUSE JA KRIMINAALASJADES ÕIGUSEMÕISTMISE ANDMETE POLIITILISE VAJADUSE KINDLAKSMÄÄRAMISEKS

Eksperdirühma loomine, kes abistab komisjoni kuritegevuse ja kriminaalasjades õigusemõistmise andmete poliitilise vajaduse kindlaksmääramisel,[xix] aitab koondada kasutajate piiratud vahendeid, kuna hoiab ära organiseeritud ja varavastase kuritegevuse valdkonnas ning Euroopa Ühenduste Komisjoni, ELi organite ja ametite ning teiste selles valdkonnas tegevate rahvusvaheliste organisatsioonide töö kattumise, suurendades seeläbi nimetatud organisatsioonide koostööst tulenevat kasu.

6. STATISTILISE TEABE SÜVALAIENDAMINE EUROOPA LIIDUS

Võrreldavat statistikat on võimalik välja töötada vaid juhul, kui liikmesriigid koguvad andmeid ühtemoodi. Ühetaolisuse saavutamine valdkondades, kus liikmesriikidel on juba olemas riiklikud süsteemid andmete kogumiseks, eeldab ulatuslike vahendite olemasolu ja on sageli keeruline. Seetõttu on võrreldava statistika väljatöötamine seatud keskmise pikkusega tähtajaga sihtmärgiks, mis nõuab järk-järgulist lähenemist. Seda on võimalik saavutada vaid kaasates ühtlustatud teabe hädavajalikkust kinnitava hinnangu või siduvate õigusaktide alusel liikmesriigid ja Euroopa Komisjoni.

Teadmiste kogumise küsimuses on asjakohasem saavutada kokkulepe pigem uue raamotsuse, -direktiivi või -määrusega, mis sisaldab ühismeetmeid kuritegevuse ennetamiseks ja sellele vastu võitlemiseks ühise määratluse või kokkuleppe näol. Kvantitatiivne teave probleemi, mille lahendamisele on õigusakt suunatud, struktuuri, taseme ja arengutendentside kohta, samuti õigusakti rakendamise kohta, on vajalik õigusakti mõjususe hilisemaks hindamiseks.

Koostades kuritegevuse ennetamiseks või selle vastu võitlemiseks ettenähtud õigusakte, sätestab komisjon seetõttu süvalaiendamise algatusena nõude esitada asjakohane statistika vastavalt Euroopa statistikasüsteemi praktikale kohandatud kujul.

7. TEGEVUSKAVA RAKENDAMINE JA JÄRELKONTROLL

Praegu arendatakse kuritegevuse ja kriminaalasjades õigusemõistmise hindamiseks vajalikke teadmisi, oskusi ja vahendeid. ELi kriminaalasjades õigusemõistmise statistika on vajalik, et võimaldada komisjonil teostada oma poliitika ja ettepanekute eel- ja järelhindamist. Teatises õiguspoliitika hindamise kohta, mis kavandatakse vastu võtta 2006. aasta sügisel, sätestatakse komisjoni plaanitavad hindamismeetodid ja esitatakse täiendavad üksikasjad asjaomaste statistikavaldkondade kohta. Tegevuse arenedes tegevuskava ajakohastatakse ning kindlaksmääratud tegevused lisatakse komisjoni asjaomastesse tööprogrammidesse ja ühenduse statistikaprogrammi ning iga-aastastesse tööprogrammidesse. Tegevuskava tuleb laiendada ka juhul, kui lepitakse kokku uutes kuritegevuse ja kriminaalasjades õigusemõistmisega seotud õigusaktides. Uus finantsperspektiiv kajastab vajadust toetada liikmesriike tegevuskava rakendamisel.

Komisjon koostab 2008. aastal vahekokkuvõtte ja teavitab nõukogu asjaomaseid töörühmi tehtud edusammudest. 2010. aasta lõpus koostab komisjon aruande Euroopa Parlamendile ja nõukogule saavutuste kohta tegevuskava rakendamisel ja kavandab ettepanekud tulevaseks tööks kõnealuses valdkonnas (sealhulgas eksperdirühma staatus), uurides vajadust Euroopa Liidu kuritegevuse ja kriminaalasjades õigusemõistmise statistikat käsitleva õigusakti järele.

Meetmete tabel igakülgse ja ühtse ELi kuritegevuse ja kriminaalasjades õigusemõistmise näitajate hindamise strateegia väljatöötamise ELi tegevuskava 2006–2010 jaoks

1. KOOSKÕLASTAMINE ELI TASANDIL

Eesmärk | Kavandatav meede | Osalejad | Ajakava | Tulemus |

1.Tõhus komisjonisisene kooskõlastamine | Talitustevahelise rühma loomine | Komisjon (KOM)/õiguse, vabaduse ja turvalisusküsi-muste peadirektoraat (JLS)[xx] ja Eurostat | 2006 kolmas kvartal | Talitustevahelise juhtrühma (ISG)[xxi] loomine, vähemalt 2 kohtumist aastas |

2. Eksperdiabi ja konsulteerimine liikmesriikide[xxii], ühineja- ja kandidaatriikide esindajatega kuritegevuse ja kriminaalasjades õigusemõistmise valdkonnas ning riiklike statistikaasutuste esindajatega, samuti ulatuslikumad konsultatsioonid | a) Vabaduse, turvalisuse ja õiguse valdkonnas eksperdirühma loomine komisjoni abistamiseks – liikmesriikide valitsuste esindajate kaasamine loodavasse eksperdirühma[xxiii] | KOM/JLS ja liikmesriigid | 2006 | Komisjoni otsus eksperdirühma loomise kohta.3 Liikmete määramine |

b) Foorumi13 kohtumiste korraldamine vabaduse, turvalisuse ja õiguse valdkonnas, kui on vajadus laiemalt konsulteerida/teavet levitada | KOM/JLS ja liikmesriigid | Vastavalt vajadusele | Foorumi kohtumised, protokollid ja teave JLSi veebileheküljel |

c) Korrapärased konsultatsioonid vabaduse, turvalisuse ja õiguse valdkonnas Euroopa kriminaalpreventsiooni võrgustikuga (EUCPN) | KOM/JLS ja liikmesriigid | Pidev | Ühe EUCPNi esindaja määramine JLS eksperdirühma liikmeks |

d) Konsulteerimine kõigi riiklike statistikaasutustega Euroopa statistikasüsteemi (ESS)[xxiv] kaudu | KOM/Eurostat ESS | 2007 algus | Asjaomaste rühmade kohtumised |

3. Tõhus kooskõlastamine Europoli ja ELi asutuste ja organitega – Rassismi ja Ksenofoobia Euroopa Järelevalvekeskus (EUMC)[xxv], Narkootikumide ja Narkomaania Euroopa Seirekeskus (EMCDDA)[xxvi], Euroopa Politseikolledž (CEPOL)[xxvii], Eurojust[xxviii] | Üleskutse organisatsioonidele määrata esindaja JLS eksperdirühma | KOM/JLS | 2006 | JLS eksperdirühma liikmete määramine |

2. KOOSKÕLASTAMINE RAHVUSVAHELISTEL TASANDITEL

Eesmärk | Kavandatav meede | Osalejad | Ajakava | Tulemus |

1. Euroopa käsiraamatu rühm (European Sourcebook Group) | Esindaja määramine JLS eksperdirühma. Kutse osaleda foorumi13 kohtumistel jne | KOM/JLS | 2006 | JLS eksperdirühma liikmete määramine |

2. Tõhus kooskõlastamine ÜRO asjaomaste organitega, nt ÜRO narkootikumide ja kuritegude amet (UNODC), ÜRO Euroopa Majanduskomisjon (UNECE), ÜRO lastefond (UNICEF) ja Maailma Terviseorganisatsioon (WHO). | Vastastikused kutsed asjaomastele kohtumistele, kahepoolsed kontaktid | KOM/ JLS ja Eurostat | Pidev | Tõhus kooskõlastamine olemasoleva statistika osas, nt rahvusvaheline kuriteoohvrite uuring (ICVS), CTS; koostöö UNECEga, et koostada ohvristamist käsitlevate uuringute suunised; võimalik küsimustike ja kohtumiste kooskõlastamine |

3. Tõhus kooskõlastamine Euroopa Nõukoguga | Kuritegevuse statistika (SPACE) kooskõlastamise võimaluste uurimine | KOM/JLS | 2006 | Otsus vajaduste ja andmete kogumise kooskõlastamise võimaluse kohta |

3. KOKKUVÕTTE TEGEMINE JA TEADMISTE ARENDAMINE

Eesmärk | Kavandatav meede | Osalejad | Ajakava | Tulemus |

1. Tulevase meetme osas ühisele seisukohale jõudmine, tuginedes olemasolevatele andmetele ja näitajatele | a) Kuriteoliikide ELi ühtlustatud mõistete loetelu koostamine | KOM/JLS | 2006 juuli | Olemasoleva loetelu uuendamine |

b) Õiguskaitsemeetmete ühtlustatud mõistete loetelu koostamine | KOM/JLS | 2006 juuli | Loetelu |

c) Riigi ja ELi tasandil (muu hulgas vajaduse korral piirkondlikul tasandil) olemasoleva statistika loetelu koostamine | KOM/ Eurostat | 2006 lõpp, iga-aastane uuendamine | Loetelu |

2. Kontaktide arendamine teadlastega, et suurendada teadusuuringute panuse võimalust | a) Teadusuuringute jne arendamise võimaluse edendamine seitsmenda teadusuuringute raamprogrammi raames | KOM/JLS koostöös RTD[xxix] ja Eurostatiga | Pidev | Kõnealuses valdkonnas poliitiliselt olulised uurimisprojektid, mida rahastatakse seitsmenda teadusuuringute raamprogrammi raames |

b) Teabe levitamine huvitatud isikutele, nt Euroopa Kriminoloogia Ühingule (European Society of Criminology, ESC), ELi rahade eraldamise võimaluste kohta teadusuuringuteks, õpinguteks ja hindamiseks | KOM/JLS koostöös RTD ja Eurostatiga | Pidev | Teabe esitamine komisjoni (nt CORDISi ja JLSi) veebilehekülgedel ja selliste huvitatud isikute nagu ESC veebileheküljel; |

3. Kogu kasutatava teabe ammutamine käimasolevatest teadusprojektidest, mida rahastatakse kuuenda teadusuuringute raamprogrammi raames | a) Erinevate teadusprojektide, nt AOC[xxx] ja IKOC[xxxi] projektide seire, kohtumistel osalemine ja lõpptulemuste kasutamine | KOM/JLS, Eurostat tehnilistes küsimustes | 2007 esimene pool | Foorumi13 kohtumise korraldamine jaanuaris 2007 tulemuste arutamiseks ja levitamiseks, kohtumise protokolli avaldamine JLSi veebileheküljel |

b) ELi–ICS[xxxii] projekti lõpptulemuste hindamine ja võimaliku kasutuse kaalumine | KOM/Eurostat, JLS poliitilistes küsimustes | 2007 | Järeldused tulevaste ohvristamise uuringute jaoks |

4. POLIITILISTE VAJADUSTE KINDLAKSMÄÄRAMINE, ÜLDISTE VAHENDITE VÄLJATÖÖTAMINE JA RAKENDAMINE

Eesmärk | Kavandatav meede | Osalejad | Ajakava | Tulemus |

1. Kuritegevuse ja kriminaalasjades õigusemõistmise statistika poliitilise vajaduse – kiireloomulise, keskmise pikkusega tähtajaga ja pikaajalise vajaduse – kindlaksmääramine | Arengu jälgimiseks ja liikmesriikide ning komisjoni üleliigse koormuse ärahoidmiseks vajalike arutelude pidev korraldamine | KOM/JLS, liikmesriigid ja JLS eksperdirühm | 2006 ja pärast seda pidevalt | Kuritegevuse ja kriminaalasjades õigusemõistmise eri liikide puhul kokkulepitud vajaduse ja võimalike näitajate loetelu Pidev uuendamine, et kajastada poliitiliselt olulisi andmeid |

2. Riiklikul/piirkondlikul tasandil olemasolevate andmete ja metaandmete kindlaksmääramine ning kuritegevuse ja kriminaalasjades õigusemõistmise ühiste näitajate loomine | a) Olemasolevate andmete kindlakstegemine ja ühiste näitajate loomine (koos vajaliku kontekstilise teabe[xxxiii] ja taustmuutujate[xxxiv] kindlaksmääramisega)[xxxv] | KOM/JLS Eksperdirühm, spetsiifiliste teemade jaoks tõenäolised allrühmad | Meede spetsiifiliste teemade jaoks, mis on kavandatud punktis 5. 2007 | Tõenäoliselt olemasolevate andmete loetelu, Euroopa Liidu statistikas kasutatavate näitajate esialgne versioon. Kuritegevuse ja kriminaalasjades õigusemõistmise näitajate, taust- ja kontekstilise teabe esialgne loetelu |

b) Olemasolevate metaandmete kindlaksmääramine | KOM/ Eurostat ja ESS | 2006 | Olemasolevate metaandmete loetelu |

c) Kindlaksmääratud andmete asjakohasuse ja kvaliteedi uurimine | KOM/JLS, Eurostat ja ESS | 2006–2007 | Kvaliteediaruanne |

d) Olemasolevate andmete ja metaandmete kandmine üldisesse andmebaasi | KOM/Eurostat | 2006–2007 | Esimese andmete kogumise (2005) tulemused, mida ESS hindab ja mis lisatakse Eurostati andmebaasi |

3. Üldiste näitajate jaoks korrapärase andmete kogumise üldmetoodika väljatöötamine ja rakendamine – kindlaksmääratud poliitiliste vajaduste alusel | a) Üldiste näitajate jaoks andmete ja metaandmete iga-aastaseks kogumiseks üldise küsimustiku väljatöötamine ja rakendamine | KOM/Eurostat ja ESS | 2006 | Esimene katseline kogumine Iga-aastane uuendamine, et arvestada poliitilisi vajadusi, andmete kogumine riiklike statistikaasutuste kaudu |

b) Ohvristamise ülduuringu (programmi) metoodika väljatöötamine | KOM/Eurostat ja ESS | 2007 keskel | Esialgne ettepanek |

c) Ohvristamise ülduuringu (programmi) tõlkimine ja katsetamine | KOM/Eurostat ja ESS | 2007–2008 | Tulemuste saavutamine |

d) Ohvristamise ülduuringu (programmi) rakendamine | KOM/Eurostat ja ESS | 2008–2009 | Tulemuste saavutamine |

4. Metaandmete ja kontekstilise teabe koostamine – punktis 1 kindlaksmääratud poliitilise vajaduse põhjal | Metaandmete ja kontekstilise teabe järk-järgulise kogumise metoodika väljatöötamine | KOM/Eurostat ja ESS | 2006–2007 | Metaandmete ja kontekstilise teabe korrapärane kogumine |

5. Riigi tasandil seni puuduvate näitajate kohta andmete kogumise vahendite väljatöötamine | Riigi tasandil seni puuduva, kuriteoliikide või kriminaalasjades õigusemõistmise meetmete alase teabe hõlmamiseks erinevate võimaluste eraldi uurimine, Eurostati või teiste rahvusvaheliste organite pidev andmete kogumine | KOM/Eurostat ja ESS, oma panuse annavad JLS ja JLS eksperdirühm või teised rahvusvahelised organid | Pidev töö, vt punkti 5 |

5. SPETSIIFILISTE NÄITAJATE VÄLJATÖÖTAMINE

Eesmärk | Kavandatav meede | Osalejad | Ajakava | Tulemus |

1. Kriminaalasjades õigusemõistmise hindamine ELi liikmesriikide ja ELi tasandil | Meetme üksikasjalikum kavandamine teatises õigusemõistmise poliitika hindamise kohta, mis plaanitakse vastu võtta 2006. aasta sügisel[xxxvi] | KOM/JLS jt asjaomased peadirektoraa-did, nt Euroopa Pettusevastane Amet (OLAF), ja võimalik, et ka JLS eksperdirühm | 2006 sügis | Tegevuskava väljatöötamine, mis lisatakse teatisele õigusemõistmise poliitika hindamise kohta |

2. Taustteabe hõlmamine vanglas viibivate isikute rahvuse ja elukoha jne kohta, mis on äärmiselt vajalik ELi kriminaalasjades õigusemõistmise poliitika jaoks | Sellise teabe kogumise võimaluse uurimine, sealhulgas kooskõlastamine Euroopa Nõukoguga tema kuritegevuse statistika kogumise (SPACE) osas | KOM/JLS, Eurostat Euroopa Nõukogu | 2006 oktoober | Otsus võimaluse kohta hõlmata ELi poliitilistele vajadustele vastavat ulatuslikumat teavet vanglas viibivate isikute rahvuse ja elukoha jne kohta |

3. ELi liikmesriikide politsei koostöö, eriti piiriülese koostöö ja vahetatud andmete liikide hindamine[xxxvii] | Meede kavandatakse üksikasjalikumalt seda tööd arvestades, mida komisjon kõnealuses valdkonnas ette võtab | KOM/JLS, võimalik et ka JLS eksperdirühm | 2008 | Tegevuskava väljatöötamine, mis lisatakse teatisele politseikoostöö poliitika hindamise kohta |

4. Raskete ja piiriüleste kuritegude viie liigi hindamine | a) Järgmiste kuritegude statistika kohta toimuva uurimuse valdkonnas tehtud edusammude seire[xxxviii]: korruptsioon; pettused, väljaarvatud Euroopa Ühenduste finantshuve kahjustavad pettused; kultuuriväärtuste (sealhulgas antiikesemete ja kunstiteoste) salakaubavedu; toodete (kaubamärgi, autoriõiguse ja võimaluse korral muude toodete) võltsimine ja piraatlus ning laste seksuaalne ärakasutamine ja lapsporno. | KOM/JLS ja lepingupool | Uurimuse korraldamise leping sõlmiti 2005. aastal, tulemused avaldatakse kevadel 2006 | Uurimus |

b) Saadud tulemuste asjakohasuse ja kvaliteedi hindamine | KOM/JLS, OLAF ja eksperdirühm, Eurostat ja ESS | 2006 lõpp | Järeldused kogutud statistika kvaliteedi kohta |

c) Korruptsiooni osas: uurimuse ja Eurobaromeetri uuringu tulemused, mida arutatakse JLS eksperdirühmas, et otsustada, milline on parim meetod spetsiifiliste näitajate väljatöötamiseks, mida kasutada tulevastes uuringutes või statistika kogumisel | KOM/JLS, OLAF ja JLS eksperdirühm, võimalik et allrühm | 2007 | Esialgsed küsimused, mida lisada ohvristamise uuringusse ja tulevastesse Baromeetri uuringutesse |

d) Uurimuse käigus kuriteoliikide 2–5 kohta saadud tulemuste arutelu JLS eksperdirühmas, et otsustada edasine tegevus | KOM/JLS, OLAF ja JLS eksperdirühm, võimalik et allrühmad | 2007 | Järeldused, kuidas ja millisel kujul tööd jätkata |

e) Võimaluste uurimine selle statistika lisamiseks korrapärasesse andmete kogumisse või uurimusse | KOM/Eurostat ja ESS | 2006 lõpp | Otsus korrapärase andmete kogumise või uurimuse kohta |

f) Andmete lisamine Eurostati andmebaasi | KOM/Eurostat | Esiteks, võimaluse korral juba 2007 kevadel – võimalik et jätkub 2008. aastal | Viie kuriteoliigi statistika (mida on võimalik koostada) |

5. Rahapesu ja terrorismi rahastamise hindamine | a) Kogumisele kuuluvate andmete kindlaksmääramine, sealhulgas andmed juurdluste, vara külmutamise või arestimise, konfiskeerimise kohta ja süüdimõistvate kohtuotsuste kohta rahapesu/terrorismi rahastamise valdkonnas[xxxix] | KOM/ siseturu peadirektoraat (MARKT) koos komiteega, JLS, OLAF ja võimalik et ka JLS eksperdirühm | 2006 sügis | Vajalike andmete ja näitajate loetelu Olemasolevate andmete loetelu |

b) Korrapärase andmete kogumise võimaluse uurimine | KOM/Eurostat ja ESS koos MARKTiga | 2006–2007 | Andmete kogumise ja rakendamise üldine metoodika |

6. Keelatud ja piiratud kaupadega seonduva piiriülese kuritegevuse tagajärjel konfiskeerimiste hindamine | a) Riigi tasandil olemasoleva teabe loetelu ja kvaliteedi hindamine | KOM/JLS ja JLS eksperdirühm, Eurostat ja ESS koos maksunduse ja tolliliidu peadirektoraadi (TAXUD) ja OLAFiga | 2007 | Üldise andmete kogumise võimaluse uurimine |

b) Uurimise tulemuste arutelu JLS eksperdirühmas, et otsustada edasise töö üle, allrühma võimalik loomine | KOM/DG JLS ja JLS eksperdirühm | 2007 lõpp | Järeldused näitajate kohta |

c) Võimaluse korral küsimuste jne lisamine korrapärasesse andmete kogumisse | KOM/Eurostat ja ESS | 2008 | Avalikustamise kaalumine |

7. Inimkaubanduse hindamine | Suuniste väljatöötamine vastavalt ELi inimkaubanduse tõkestamise kavale[xl] ja soolise võrdõiguslikkuse juhistele[xli] JLS eksperdirühma allrühma võimalik loomine | KOM/Eurostat JLS ja JLS eksperdirühm | 2007 kevad | Suuniste avaldamine |

8. Alaealiste kuritegevuse ja alaealiste üle õigusemõistmise hindamine | Poliitiliste vajaduste kindlaksmääramine[xlii] ja näitajate väljatöötamine, võttes arvesse rahvusvaheliste organisatsioonide praegu tehtavat tööd | KOM/JLS, EUCPN ja JLS eksperdirühm, Eurostat ja ESS | 2007 2008 2010 | Esimesed näitajad Rohelise raamatu avaldamine Esialgne statistika alaealiste kuritegevuse ja alaealiste üle õigusemõistmise kohta |

9. Andmete säilitamise hindamine seoses üldkasutatavate elektrooniliste sideteenuste pakkumisega või üldkasutatava sidevõrguga[xliii] | Meetodite väljatöötamine, et lisada direktiivis märgitud statistika[xliv] korrapärasesse andmete kogumisse ja selle hõlmamine ESSi | KOM/JLS ja Eurostat, JLS eksperdirühm ja ESS | 2007 | Andmete kogumine ja lisamine Eurostati andmebaasi, andmete kvaliteedi hindamine |

10. Narkokuritegevuse tuvastamine[xlv] | Narkokuritegevuse üldmõiste väljatöötamine EMCDDA olemasolevate uurimuste alusel | KOM/JLS ja JLS eksperdirühm, EMCDDA | 2007 | Komisjoni ettepanek narkokuritegevuse mõiste kohta |

11. Kodanike suhtumise hindamine seoses teatavate teemadega | Eurobaromeetri uuringute jaoks küsimuste väljatöötamine maksupettuste, identiteedi varguse ja ohvrikaitse kohta | KOM/ JLS, COMM | 2006 kevad | Eurobaromeetri aruande osa avaldamine sügisel 2006 |

12. Naiste vastu suunatud vägivalla hindamine | Poliitiliste vajaduste kindlaksmääramine ja üldiste näitajate väljatöötamine varasema töö alusel, vastavalt soolise võrdõiguslikkuse juhistes ja Euroopa Majandus- ja Sotsiaalkomitee arvamuses[xlvi] esitatule, ning tegevuse kooskõlastamine asjaomaste rahvusvaheliste organisatsioonidega | KOM/ JLS, JLS eksperdirühm, tööhõive ja sotsiaalküsimuste peadirektoraat (EMPL), Eurostat ja ESS | 2008 | Naiste vastu suunatud vägivalla näitajate ja andmete kogumise ELi üldraamistik |

13. Koduvägivalla hindamine | Poliitiliste vajaduste kindlaksmääramine ja üldiste näitajate väljatöötamine eespool toodu alusel, kuid hõlmates kõiki koduvägivalla liike | KOM/JLS, EUCPN | 2008 | Koduvägivalla üldised näitajad |

14. Töösuhetes ohvristamise ulatuse ja struktuuri hindamine | Poliitiliste vajaduste väljatöötamine ja üldiste näitajate ning andmete kogumise metoodika väljatöötamine | KOM/JLS, JLS eksperdirühm, Eurostat, ESS, võimalik et ka Teadusuuringute Ühiskeskus (JRC) | 2008 | Üldised näitajad, andmete kogumise metoodika ja andmete kogumise rakendamine |

15. Terrorirünnakute majandusliku mõju hindamine | Eesmärgi saavutamise võimaluste uurimine loodava majanduse turvalisuse ekspertide võrgustiku[xlvii] raames | KOM/JLS, nimetatud võrgustik | 2008 | Võrgustiku aruande avaldamine |

16. Keskkonnakuritegude ning sellise kuritegevuse tõkestamiseks ja selle vastu võitlemiseks võetud meetmete hindamine | Poliitiliste vajaduste kindlaksmääramine ja üldiste näitajate ning andmete kogumise metoodika väljatöötamine | KOM/JLS, ENV, JLS eksperdirühm, võimalik allrühm, Eurostat | 2007 | Esimene arutelu JLS eksperdirühmas, järeldus suuniste väljatöötamiseks ettenähtud allrühma loomise vajaduse kohta |

6. LEVITAMINE

Eesmärk | Kavandatav meede | Osalejad | Ajakava | Tulemus |

1. Kuritegevuse ja kriminaalasjades õigusemõistmise ühenduse statistika avalikustamine laiemale üldsusele | Andmete ja näitajate avalikustamine vastavalt Eurostati teabe levitamise poliitikale Eurostati ja JLSi veebilehekülgedel | KOM/Eurostat ja JLS | 2007 kevad | Andmete avalikustamine Eurostati veebileheküljel, näitajate avalikustamine Eurostati ja JLSi veebilehekülgedel |

2. Mitmesuguste rühmade, sealhulgas JLS eksperdirühma ja Euroopa statistikasüsteemiga seoses loodud rühmade ajakohastamine | CIRCA veebilehekülgede loomine | KOM/JLS ja Eurostat | 2006 | Circa veebilehekülgede loomine asjaomaste rühmade jaoks |

7. POLIITILISED KOKKULEPPED JA JÄRELKONTROLL

Eesmärk | Kavandatav meede | Osalejad | Ajakava | Tulemus |

1. Kuritegevuse ja kriminaalasjades õigusemõistmise ühtlustatud statistika õiguslik alus | Vajaduse kindlakstegemine kuritegevuse ja kriminaalasjades õigusemõistmise statistika ühenduse õigusakti järele – õigusliku aluse võimalik väljatöötamine | KOM/Eurostat ja JLS | 2007 2008 | Järeldused vajaduse kohta Võimalik ühenduse õigusakti väljatöötamine |

2. Tegevuskava rakendamise hindamine | a) Tegevuskava iga-aastane ajakohastamine komisjonis ja vahekokkuvõte | KOM/JLS ja Eurostat | 2008 | Aruanne Euroopa sotsiaalstatistika valdkonna direktorite nõupidamisele (DSS) ja valdkondadevahelisele organiseeritud kuritegevuse töörühmale (MDG) ning nõukogule |

b) Mõju järelkontroll ja hindamine | KOM/JLS ja Eurostat | 2010 | Aruanne nõukogule ja Euroopa Parlamendile, sh järeldused vajaduse kohta teise tegevuskava järele |

LISA Lõpumärkused

.

[i] Üheks varasema kogemuse näiteks, kus komisjon koostöös õiguse, vabaduse ja turvalisuse peadirektoraadiga ning Eurostatiga on juhtinud tööd ELi statistika ühtlustamisel õiguse, vabaduse ja turvalisuse valdkonnas, ning samuti on järk-järgulise lähenemise näiteks 2003. aasta tegevuskava migratsiooni statistika kohta (KOM (2003) 179) ja Euroopa Parlamendi ja nõukogu määruse (ühenduse rändestatistika ja rahvusvahelise kaitse kohta) ettepanek (KOM (2005) 375).

[ii] See raamistik töötatakse välja, et hõlmata kuritegevuse kõiki liike, nii organiseeritud kui ka organiseerimata, ja terrorismi käsitlevat teavet.

[iii] Käesolevas teatises kasutatakse kriminaalasjades õigusemõistmise mõistet läbivalt, et tähistada kõiki kohtusüsteemi raames võetavaid meetmeid, mis on seotud kuritegevusega, sealhulgas politsei, prokuröride, kohtute jne tegevust.

[iv] Selle eksperdirühma liikmed esindavad kuritegevuse ja kriminaalasjades õigusemõistmise statistika kasutajaid .

[v] Selle rühma liikmed esindavad kuritegevuse ja kriminaalasjades õigusemõistmise statistika esitajaid .

[vi] Organiseeritud kuritegevuse ennetamine ja kontroll: Euroopa Liidu aastatuhandevahetuse strateegia ( The Prevention and Control of Organised Crime: A European Union Strategy for the Beginning of the New Millennium ). EÜT C 124, 3.5.2000, lk 1.

[vii] Dokument 10925/03 CRIMORG 49, 30. juuni 2003. Aruanne meetmete ja sammude kohta, mis on võetud Euroopa Liidu aastatuhandevahetuse organiseeritud kuritegevuse vastases strateegias esitatud soovituste rakendamiseks.

[viii] Dokument 16302/03 CRIMORG 96, 19. detsember 2003. Dublini konverentsi deklaratsioon organiseeritud kuritegevuse kohta.

[ix] Haagi programm: vabaduse, turvalisuse ja õiguse tugevdamine Euroopa Liidus. ELT C 53, 3.3.2005, lk 1.

[x] ELT C 198, 12.8.2005, lk 1.

[xi] Vt lõpumärkused 23–25.

[xii] Näiteks järgmised AGIS programmi (kriminaalasjades politsei- ja õigusalase koostöö raamprogramm, juhib Euroopa Komisjoni õiguse, vabaduse ja turvalisuse peadirektoraat) raames rahastatavad projektid:

- projekt JAI 2003/AGIS/051 „ELi statistikasüsteemi väljatöötamine organiseeritud kuritegevuse mõõtmiseks, selle riski määramiseks ja organiseeritud kuritegevuse alase poliitika hindamiseks” ( „Developing an EU statistical apparatus for measuring organised crime, assessing its risk and evaluating organised crime policies” ), juht: Transcrime, Centro interdipartimentale di ricerca sulla criminalità transnazionale – Università di Trento;

- projekt JAI 2003/AGIS/111 „Séminaire sur l'évaluation des performances de la justice pénale”, korraldaja Itaalia justiitsministeerium. 2004. aasta oktoobris korraldatud seminari „Kriminaalasjades õigusemõistmise tulemuslikkuse hindamine – õigusemõistmise mõõtmine ? Riikide kogemuste võrdlus” ( „Measuring Performance of Criminal Justice – Measuring Justice? Comparison of National Experiences” ) tulemused avaldati kolmekeelses väljaandes 2006. aasta kevadel.

AGIS programmi ja tema eelkäijate raames on rahastatud mitmeid teisi projekte, mis on asjakohased nii üldiselt kui ka konkreetsete kuriteoliikide puhul. 2006. aasta AGIS programmi raames on ette nähtud rahastada vähemalt kaht uurimust, mis on olulised kuritegevuse ja kriminaalasjades õigusemõistmise statistika väljatöötamiseks.

[xiii] Foorum organiseeritud kuritegevuse ennetamiseks (edaspidi „foorum”) kavandati komisjoni teatises kuritegevuse ennetamise kohta (KOM (2000) 786, 29.11.2000), milles esitati mõningad suunad ja ettepanekud tulevaste meetmete jaoks. Foorumi eesmärk on koondada mitmesugused asjaomased sidusrühmad, näiteks riikide õiguskaitseorganid, ettevõtete ja kutsealased rühmitused, teadlased, valitsusvälised organisatsioonid ja kodanikuühiskond tervikuna, et arutada uusi lähenemisviise võitluses organiseeritud kuritegevusega, nii et see oleks näidet partnerlusest Euroopa tasandil.

[xiv] Üheks näiteks on Euroopa Rassismi ja Ksenofoobia Järelevalvekeskus (edaspidi „EUMC”), kes on korraldanud uurimuse ja koostanud aruande, milles käsitletakse mõningaid kriminaalasjades õigusemõistmise andmete kogumise täiustamisel esinevaid keskseid probleeme. EUMC avaldab teavet rassismivägivalla ja kuritegevuse andmete kogumise olukorra kohta ELi liikmesriikides. Nendes aruannetes liigitatakse ELi liikmesriikides olemasolevad andmete kogumise süsteemid ja antakse ka teavet rassismikuritegevuse arengutendentside kohta nendes liikmesriikides, kus on olemas vastavad andmed. Arvestades põhjalike ametlike andmete puudumist õigusemõistmise kohta rassismivägivalla ja -kuritegevusega seotud kriminaalasjades, on EUMC algatanud katseuurimuse, milles käsitletakse rahvusvähemusi ja sisserändajate kogetud kriminaalset ohvristamist.

[xv] Nõukogu 17. veebruari 1997. aasta määrus (EÜ) nr 322/97 ühenduse statistika kohta, EÜT L 52, 22.2.1997, lk 1.

[xvi] Ühenduse 2003.–2007. aasta statistikaprogramm, vastu võetud Euroopa Parlamendi ja nõukogu 16. detsembri 2002. aasta otsusega nr 2367/2002/EÜ. EÜT L 358, 31.12.2002, lk 1.

[xvii] Vastu võetud statistikaprogrammi komitee poolt 24. veebruaril 2005 ja liidetud komisjoni teatisele (KOM(2005) 217 (lõplik)) Euroopa Parlamendile ja nõukogule ning komisjoni 25. mai 2005. aasta soovitusele siseriiklike ja ühenduse statistikaasutuste sõltumatuse, terviklikkuse ja vastutuse kohta.

[xviii] Käesolevas teatises kasutatud sõna „võrreldav” ei ole seotud mitte üksnes nõudega, mida esitatakse ühenduse statistika kvaliteedile, vaid ka võimalusega kasutada statistikat, et võrrelda näiteks teatud kuriteoliigi ulatust ühes liikmesriigis selle ulatusega teises liikmesriigis või et võrrelda politseinike arvu liikmesriikides. Riikide statistika võtmisel võrdluse aluseks on probleem selles, et neis kasutatakse erinevaid mõisteid ning aruandlus- ja arvestuskord on erinev. Politsei diskretsioon on liikmesriikides erinev, samuti on erinev ajahetk, millal politseile teatatud kuritegu kantakse statistilisse andmebaasi (politseile kuriteost esmakordsel teatamisel, üksnes pärast eeluurimist või pärast põhjalikumat uurimist). Lisaks, kuritegude loendamise meetodid ...

[xix] Komisjoni […] 2006. aasta otsus eksperdirühma loomise kohta kuritegevuse ja kriminaalasjades õigusemõistmise andmete poliitilise vajaduse kindlaksmääramiseks.

[xx] Euroopa Komisjoni õiguse, vabaduse ja turvalisuse peadirektoraat, DG JLS.

[xxi] Euroopa Komisjoni talituste vaheline rühm eri peadirektoraatide vaheliseks koordineerimiseks.

[xxii] Liikmesriikidele viidatakse tegevuskavas edaspidi lühendiga „LR”.

[xxiii] Vt lisas toodud otsuse eelnõu eksperdirühma loomise kohta kuritegevuse ja kriminaalasjades õigusemõistmise andmete poliitilise vajaduse kindlaksmääramiseks. Rühma nimetatakse edaspidi „JLS eksperdirühm”.

[xxiv] Euroopa statistikasüsteem ( European Statistical System – ESS): partnerlus, mis ühendab Eurostati, siseriiklikke statistikaasutusi ja teisi liikmesriikide statistikaasutusi, mis vastutavad Euroopa statistika koostamise ja levitamise eest.

[xxv] Euroopa Rassismi ja Ksenofoobia Järelevalvekeskus, tulevane põhiõigustega tegelev ELi amet.

[xxvi] Narkootikumide ja Narkomaania Euroopa Järelevalvekeskus.

[xxvii] Euroopa Politselvekeskus, tulevane põhiõigustega tegelev ELi amet.

[xxviii] Narkootikumide ja Narkomaania Euroopa Järelevalvekeskus.

[xxix] Euroopa Politseikolledž.

[xxx] Eurojust on Euroopa Liidu kohtute koostöö organ – uus Euroopa Liidu organ, mis asutati 2002. aastal, et suurendada liikmesriikide pädevate asutuste tõhusust raske piiriülese ja organiseeritud kuritegevuse uurimisel ning süüdistuse esitamisel.

[xxxi] Teadusuuringute peadirektoraat.

[xxxii] Projekt „ Organiseeritud kuritegevuse hindamine: ühise Euroopa lähenemisviisi teostatavuse katsetamine ELi sigarettide musta turu juhtumiuuringu käigus”(„ Assessing Organised Crime: Testing the Feasibility of a Common European Approach in a Case Study of the Cigarette Black Market in the EU ”), mida koordineeris Petrus C. Van Duyne Tilburgi Ülikoolist ja mida osaliselt rahastati teadusuuringute kuuenda raamprogrammi raames kirje all „Teadusuuringud poliitika toetamiseks” ( Research for Policy Support ).

[xxxiii] Projekt „Teadmiste suurendamine organiseeritud kuritegevuse kohta, et välja töötada ühine Euroopa lähenemisviis” ( „Improving Knowledge on Organised Crime to develop a Common European Approach” ), mida koordineeris Ernesto Ugo Savona at Universita Cattolica del Sacro Cuore’st ja mida osaliselt rahastati teadusuuringute kuuenda raamprogrammi raames kirje all „Teadusuuringud poliitika toetamiseks” ( Research for Policy Support ).

[xxxiv] Projekt „ Ettepanek kuritegevust ja ohutust käsitleva ISC-põhise Euroopa uurimuse läbiviimiseks Euroopa Liidu kaheksateistkümnes liikmesriigis” ( „Proposal for Conducting an ICS-based European Survey of Crime and Safety in the 18 Member States of the European Union” ), mida koordineeris Robert Manchin EU Gallup’ist ja mida osaliselt rahastati teadusuuringute kuuenda raamprogrammi raames kirje all „Teadusuuringud poliitika toetamiseks” ( Research for Policy Support ).

[xxxv] Oluline kontekstiline teave on näiteks teave, mis on seotud piiriüleseid elemente sisaldavate juhtumite arvuga (ja tunnustega), teiseks rassismi või ksenofoobia komponenti sisaldavad kuriteod, teave kuriteo toimepanemise viisi kohta, varastatud kaupade väärtus jne.

[xxxvi] Oluline ja ilmne taustteave on vanus ja sugu. Muu kriminaalasjades õigusemõistmise valdkonnas ELi poliitika jaoks oluline teave on rahvus ja elukoht. Selline teave aitab kindlaks teha ELi tasandil meetmete vajadust.

[xxxvii] Vajaduse korral tuleks hõlmata ka piirkondliku tasandi summeerimata andmed.

[xxxviii] Praegu on selge, et poliitilise vajaduse kindlaksmääramiseks on vajalik järgmine teave:

- Kriminaalasjades õigusemõistmise eelarve (v.a vanglate eelarve), sealhulgas kohtunike, prokuröride ja kaitseadvokaatide arv, õigusabi (ja kohtuasjade arv, kus õigusabi eest tasus riik) ning koolituseelarve (kohtute koostöö ning suuliste ja kirjalike tõlkide osas)

- Arv: - aasta jooksul registreeritud/uuritud kuriteod ja süüdimõistvad kohtuotsused

-aasta jooksul välja antud ja täide viidud Euroopa vahistamismäärused

- väljaandmistaotlused (rahuldatud ja tagasi lükatud) aastas

- aasta jooksul saadetud/laekunud/rahuldatud õigusabitaotlused riikide lõikes (üksnes ELi piires)

- vastastikuse õigusabi taotlused, vastused, erinevate taotluse liikide ajaline jaotus (nt tunnistajate ärakuulamine, arestimine jne)

- ühised uurimisgrupid (sealhulgas näidata osalevad liikmesriigid ja kulud)

- kvalifitseeritud suulised ja kirjalikud kohtu- ja politseitõlgid ning vastavate kohtuasjade arv

- kohtumenetlusega seotud välisriigi (ELi ja kolmanda riigi) kodanikud igas liikmesriigis

- eeluurimisvangistuses ja vanglas viibivad isikud

Keskmiselt: - menetluse kestus (menetlusliikide kaupa)

- kohtuotsusega määratud ja ärakantud vanglakaristuse pikkus, kuriteoliikide kaupa

- eeluurimisvangistuses veedetud aeg kuriteoliikide kaupa

[xxxix] Politsei koostöö hindamisel võetakse arvesse näiteks koostöö taset ja intensiivsust Schengeni politseikoostöö ja kahepoolsete koostöölepingute raames. Statistika esitatakse piirkondade lõikes (sise- või ühispiir jne) ja piiriülese koostöö korral esitatakse piiriülese jälituse, piiriülese järelevalve, ühispatrulli taotlemise korral osutatud piiriülese abi ja massiüritustel avaliku korra tagamiseks osutatud abi kohta arvandmed.

[xl] Leping nr DG JLS/D2/2005/04 uurimuse kohta viie kuriteoliigi kohta olemasolevate metaandmete ulatuse hindamiseks ja kogumiseks ning nende kuriteoliikide osas ühtlustatud mõistete ja kogumiskorra kavandamiseks ELi liikmesriikidele ja ühinejariikidele ( Study to assess the scope of and collect available statistics on meta-data on five crime types and propose harmonised definitions and collection procedures for these types of crime for the EU Member States and the Acceding Countries ). Pärast pakkumiskutset ja sellele järgnenud hindamist sõlmiti 2005. aasta detsembris leping Itaalias asuva Transcrime’iga ( Joint Research Centre on Transnational Crime ). Uurimuse aruanne esitatakse 2006. aasta kevadel.

[xli] Euroopa Parlamendi ja nõukogu direktiivi 2005/60/EÜ, 26. oktoober 2005, rahandussüsteemi rahapesu ja terrorismi rahastamise eesmärgil kasutamise vältimise kohta (ELT L 309, 25.11.2005, lk 29), artikli 33 kohaselt peavad liikmesriigid tagama, et nende statistika kajastaks põhjalikult vähemalt „rahapesu andmebüroole teatatud kahtlaste tehingute arvu, teavet teatamiste järel võetud meetmete kohta ning iga-aastaseid andmeid uuritud juhtumite, rahapesus või terrorismi rahastamises süüdistatud ja süüdi mõistetud isikute arvu kohta ja blokeeritud, arestitud või konfiskeeritud varade mahu kohta”.

[xlii] Nõukogu ELi kava inimkaubanduse tõkestamise ja selle vastase võitluse heade tavade, standardite ning korra kohta, ELT C 311, 9.12.2005, lk 1.

[xliii] KOM(2006)92 (lõplik). Komisjoni teatis nõukogule, Euroopa Parlamendile, Euroopa Majandus- ja Sotsiaalkomiteele ning regioonide komiteele. Naiste ja meeste võrdõiguslikkuse juhised 2006-2010. {SEC(2006) 275}.

[xliv] Võttes arvesse Euroopa Majandus- ja Sotsiaalkomitee arvamust SOC/202 (tööhõive, sotsiaalküsimuste ja kodakondsuse sektsiooni arvamus) teemal „Alaealiste kuritegevuse ennetamine, alaealiste kuritegevuse käsitlemise viisid ja alaealisi käsitleva õigussüsteemi roll Euroopa Liidus” (omaalgatuslik arvamus). 28. veebruar 2006.

[xlv] Vastavalt Euroopa Parlamendi ja nõukogu direktiivile 2006/24/EÜ, 15. märts 2006, mis käsitleb üldkasutatavate elektrooniliste sideteenuste või üldkasutatavate sidevõrkude pakkujate tegevusega kaasnevate või nende töödeldud andmete säilitamist ja millega muudetakse direktiivi 2002/58/EÜ. ELT L 105, 13.4.2006, lk 54.

[xlvi] Artikkel 10: „Liikmesriigid tagavad, et üldkasutatava elektroonilise sideteenuse või üldkasutatavate sidevõrkude pakkujate tegevusega kaasnevate või nende töödeldud säilitatud andmete kohane statistika

edastatakse komisjonile igal aastal. Selline statistika hõlmab: - juhtumeid, mil teave edastati asjakohastele ametiasutustele vastavalt kohaldatavale siseriiklikule seadusele, - mis jääb andmete säilitamise kuupäeva ja selle kuupäeva vahele, mil pädev ametiasutus andmete edastamist taotles, - juhtumeid, mil taotlusi ei olnud võimalik täita.”

[xlvii] ELi narkootikumidealase tegevuskava (2005–2008) meede 25.1. ELT C 168, 8.7.2005, lk 1.

[xlviii] SOC/218. Euroopa Majandus- ja Sotsiaalkomitee arvamus teemal „Naistevastane koduvägivald” (omaalgatuslik arvamus). 16. märts 2006.

[xlix] JLS korraldab esimese ettevalmistava kohtumise 2006. aasta suvel. Eksperdirühm plaanitakse luua komisjoni otsusega hiljem 2006. aasta jooksul.